

APSTIPRINĀTS

Ar Cēsu novada domes

20.04.2023.lēmumu Nr.160

Grozījumi izdarīti

ar Cēsu novada domes

13.03.2025.lēmumu Nr.93

**NOLIKUMS**

Cēsīs, Cēsu novadā

2023. gada 20.aprīlī Nr.135

**Konkursa “Gidu pakalpojumu nodrošināšana Cēsu Vēstures un mākslas muzejā” nolikums**

1. **VISPĀRĪGIE JAUTĀJUMI**
2. Cēsu novada pašvaldības iestādes “Cēsu muzejs” (turpmāk – Cēsu muzejs) organizētā konkursa “Gidu pakalpojumu nodrošināšana Cēsu Vēstures un mākslas muzejā” (turpmāk – Konkurss) nolikums nosaka kārtību, kādā tiek iesniegti un vērtēti pieteikumi gidu pakalpojumu nodrošināšanai Cēsu Vēstures un mākslas muzejā viduslaiku pilī, muzeja ekspozīcijā un Cēsu vecpilsētā, ciktāl tas saistās ar Muzeju (turpmāk – Muzejā).

*(grozījumi izdarīti ar Cēsu novada domes 13.03.2025.lēmumu Nr.93)*

1. Konkursa mērķis ir nodrošināt gida pakalpojumus Muzejā, veicinot Cēsu kultūrvides un uzņēmējdarbības vides attīstību, popularizējot Muzeju kā tūrisma galamērķi Cēsīs un Latvijā.
2. Konkursa priekšmets ir gidu pakalpojumi (turpmāk – pakalpojums), kas tiek nodrošināti Muzejā.
3. Konkursā var piedalīties fiziska persona, kura ir reģistrēta, kā saimnieciskās darbības veicējs, kurai ir izdota Muzeja gida apliecība un kura vēlas sniegt gidu pakalpojumus Muzejā sadarbībā ar Cēsu muzeju (turpmāk – Dalībnieks).

*(grozījumi izdarīti ar Cēsu novada domes 13.03.2025.lēmumu Nr.93)*

**II. KONKURSA NORISES KĀRTĪBA**

1. Cēsu muzejs izsludina konkursu tīmekļa vietnē [www.cesis.lv](http://www.cesis.lv/) .

*(grozījumi izdarīti ar Cēsu novada domes 13.03.2025.lēmumu Nr.93)*

1. Publikācijā par Konkursa izsludināšanu, Cēsu muzejs norāda informāciju par pieteikumu iesniegšanas termiņu (kas ir vismaz 2 nedēļas no izsludināšanas dienas), kontaktinformāciju un konkursa norises kārtību.

*(grozījumi izdarīti ar Cēsu novada domes 13.03.2025.lēmumu Nr.93)*

1. Dalībai Konkursā jāsagatavo un jāiesniedz pieteikums atbilstoši Konkursa nolikuma 1.pielikumam (turpmāk - pieteikums) un profesionālās darbības aprakstu (Curriculum Vitae jeb CV).
2. Konkursa pieteikums tiek iesniegts personīgi, vai nosūtot pa pastu “Cēsu Vēstures un mākslas muzejs” Pils laukumā 9, Cēsīs, vai elektroniski pils@cesis.lv, ar norādi “Gidu konkursam”.
3. Pieteikumam var pievienot arī citus pielikumus pēc Dalībnieka ieskatiem, ja tas var sniegt papildu informāciju par Dalībnieka pieredzi un kompetenci.
4. Pieteikumi, kas iesniegti pēc noteiktā termiņa, netiek izskatīti un tiek atgriezti Dalībniekiem.
5. Konkursam iesūtītos pieteikumus piecu darba dienu laikā pēc pieteikumu iesniegšanas termiņa beigām, atbilstoši vērtēšanas kritērijiem (2. pielikums) vērtē Muzeja Viduslaiku pils nodaļas vadītājs un izglītojošo programmu un gidu darba koordinators (turpmāk – Konkursa komisija).
6. Konkursa komisija ir tiesīga pieprasīt no Dalībniekiem papildu informāciju vai dokumentus, kas nepieciešami komisijai pieteikumu izvērtēšanai atbilstoši Konkursa nolikumam. Pieprasītie dokumenti ir jāiesniedz piecu darba dienu laikā, pretējā gadījumā komisija ir tiesīga pieņemt lēmumu par pieteikuma noraidīšanu.
7. Pieteikumi tiks sarindoti pēc iegūtā punktu skaita, un apstiprināti tiks ne vairāk kā 20 (divdesmit) pieteikumi ar visaugstāk saņemto punktu skaitu.
8. Konkursā apstiprinātos Dalībniekus par konkursa rezultātiem informē 5 (piecu) darba dienu laikā pēc komisijas lēmuma pieņemšanas un uzaicina ne vēlāk kā 10 (desmit) darba dienu laikā no uzaicinājuma nosūtīšanas dienas parakstīt sadarbības līgumu par gidu pakalpojumu nodrošināšanu.

*(grozījumi izdarīti ar Cēsu novada domes 13.03.2025.lēmumu Nr.93)*

1. Informācija par gidiem, ar kuriem ir noslēgts sadarbības līgums, tiks publicēta Muzeja mājas lapā [www.cesupils.lv](http://www.cesupils.lv).

**III. KONKURSA DALĪBNIEKU PERSONAS DATU APSTRĀDE**

1. Cēsu novada pašvaldības iestādes “Cēsu muzejs” nodrošina Konkursa dalībnieku fizisko datu aizsardzību atbilstoši fizisko personu datu aizsardzības regulējošo normatīvo aktu prasībām.

*(grozījumi izdarīti ar Cēsu novada domes 13.03.2025.lēmumu Nr.93)*

1. Iesniedzot pieteikumu konkursā, Konkursa dalībnieks piekrīt savai personas datu apstrādei atbilstoši Vispārīgās datu aizsardzības regulas 6. panta 1.punkta “a” apakšpunktam.
2. Pārzinis personas datu apstrādei ir Cēsu novada pašvaldības iestādes “Cēsu muzejs”, Pils laukums 9 Cēsis, Cēsu nov., LV-4101, tālr. +371 64161800, das@cesunovads.lv. Personas datu apstrādes nolūks ir gidu atlases procesa nodrošināšana un no tā izrietošo tiesību un pienākumu realizēšana. Papildus informācija par personas datu apstrādi šī nolūka ietvaros pieejama mājaslapā www.cesis.lv sadaļā "Privātuma politika".

*(grozījumi izdarīti ar Cēsu novada domes 13.03.2025.lēmumu Nr.93)*

Cēsu novada domes priekšsēdētājs J.Rozenbergs

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Konkursa “Gidu pakalpojumu nodrošināšana

Cēsu Vēstures un mākslas muzejā” nolikums

PIETEIKUMA VEIDLAPA

1. Gida vārds / uzvārds:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Piedāvātā gida pakalpojuma apraksts:

1) lūdzu pēc iespējas precīzāk aprakstīt kādas ekskursijas (viduslaiku pils, muzeja ekspozīcija, vecpilsēta) piedāvājat vadīt un kādās valodās:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2) lūdzu norādīt vai ir kādi laika ierobežojumi / nedēļas dienas, mēneši, kad ekskursijas ir, vai tieši otrādi nav iespējas vadīt:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Īss pakalpojuma sniedzēja pieredzes apraksts (papildus informācijai CV):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Man ir spēkā esoša apliecība gida pakalpojuma sniegšanai Cēsu muzejā viduslaiku pilī, muzeja ekspozīcijā un Cēsu vecpilsētā:

□ Jā □ Nē

5.Pieteikumam pievienotas atsauksmes (nav obligāti):

□ Jā □ Nē

6. Lūdzu norādīt Jūsu sniegtā gida pakalpojumu maksas apmēru:

|  |  |  |
| --- | --- | --- |
| **Ekskursijas veids** | **Latviešu valodā****Eiro** | **Svešvalodā****Eiro** |
| Cēsu viduslaiku pils (1.5 h) |  |  |
| Cēsu Muzeja ekspozīcija (1.5 h) |  |  |
| Cēsu viduslaiku pils un muzeja ekspozīcija (3 h) |  |  |
| Cēsu viduslaiku pils vai Jaunā pils un vecpilsēta (3 h) |  |  |
| Naksnīgās Cēsis un viduslaiku pils lukturu gaismā (2 h) |  |  |

Informācija par konkursa dalībnieku fizisko personas datu apstrādi:

Cēsu novada pašvaldības iestāde “Cēsu muzejs” nodrošina Konkursa dalībnieku fizisko datu aizsardzību atbilstoši fizisko personu datu aizsardzības regulējošo normatīvo aktu prasībām.

Iesniedzot pieteikumu konkursā, Konkursa dalībnieks piekrīt savai personas datu apstrādei atbilstoši Vispārīgās datu aizsardzības regulas 6. panta 1.punkta “a” apakšpunktam.

Pārzinis personas datu apstrādei: Cēsu novada pašvaldības iestāde “Cēsu muzejs”, Pils laukums 9, Cēsis, Cēsu nov., LV-4101, tālr. +371 64161800, das@cesunovads.lv. Personas datu apstrādes nolūks ir gidu atlases procesa nodrošināšana un no tā izrietošo tiesību un pienākumu realizēšana. Papildus informācija par personas datu apstrādi šī nolūka ietvaros pieejama mājaslapā www.cesis.lv sadaļā "Privātuma politika".

2.pielikums

Konkursa “Gidu pakalpojumu nodrošināšana

Cēsu Vēstures un mākslas muzejā” nolikums

**Vērtēšanas kritēriji konkursam**

 **“Gidu pakalpojumu nodrošināšana Cēsu Vēstures un mākslas muzejā”**

|  |  |  |
| --- | --- | --- |
| Nr. | Kritērijs | Vērtēšanas kritēriji |
| 1. | Iepriekšējā darba pieredze kā gidam Cēsu Vēstures un mākslas muzejā viduslaiku pilī un muzeja ekspozīcijā | 2 – ir pieredze ilgāk par 5 gadiem1 – ir pieredze līdz 5 gadiem0 – nav pieredzes |
| 2. | Atbilstoša cita veida darba pieredze (piem., gida darbs citā tūrisma objektā vai cits ar tūrismu vai viesmīlības jomu saistīts darbs, kā arī darbs, kas saistīts ar publisku uzstāšanos) | 1 – ir atbilstoša darba pieredze0 – nav atbilstošas darba pieredzes |
| 3. | Atbilstoša profesionālā kvalifikācija vai izglītība (piem., vēsturnieks, skolotājs, ar tūrismu vai gida darbu saistīta izglītība) | 1 – ir atbilstoša profesionālā kvalifikācija un / vai augstākā izglītība 0 – nav atbilstošas profesionālās kvalifikācijas un / vai augstākās izglītības  |
| 4. | Labas latviešu valodas un vismaz vienas svešvalodas zināšanas  | 2 – ir latviešu un vismaz divu svešvalodu zināšanas 1 – ir latviešu un vienas svešvalodas zināšanas 0 – ir tikai latviešu vai tikai vienas svešvalodas zināšanas |
| 5. | Spēja pielāgoties un būt elastīgam attiecībā uz darba grafiku | 3 – var strādāt darba dienās darba laikā un arī nedēļas nogalēs visu cauru gadu2 – var strādāt darba dienās darba laikā un arī nedēļas nogalēs vasaras mēnešos1 – var strādāt saskaņojot ar pamatdarba grafiku0 – var strādāt tikai nedēļas nogalēs |
| 6. | Pieteikumam ir pievienotas atsauksmes | 1 – ir pievienotas pozitīvas atsauksmes 0 – atsauksmes nav pievienotas |
| 7.  | Piedāvātā gida pakalpojuma maksas apmērs | Vienādu punktu skaita gadījumā, priekšroka tiks dota pretendentam, kurš piedāvājis zemāku pakalpojuma maksu.  |